મારું નામ આનલબહેન રસિકભાઇ સોલંકી (નામ બદલેલ છે) (ઉ.વ.38) રહે. ભૂદરપુરા. તા.16-4-2018ની રાતે બૂમાબૂમ થતાં મને જાણવા મળેલ કે, નયનાબા મહેન્દ્રસિંહ જાડેજા(રીબડા) હોસ્ટેલના યુવકોએ આપણી છોકરીઓની છેડતી કરતા બે જૂથ વચ્ચે અથડામણ થઈ છે. પોલીસે ટિયર ગેસ છોડતા તેનો ધુમાડો અમારા ઘરની અંદર આવતા મેં ઘર બંધ કરી દીધું હતું. પછી અચાનક પોલીસનું ટોળું મારા ઘરની બાજુમાં આવ્યું અને તેની સાથે હોસ્ટેલમાં રહેતા 20 છોકરાઓ ચડ્ડા પહેરીને આવ્યા.તેમણે મારા ઘરનો દરવાજો તોડી મારી સાથે શારીરિક અડપલાં કરી મારી ચેઇન ખેંચી લીધી તથા મારા પતિ અને દીકરાને ઢોર માર મારી તેમની લઈ ગયા હતા. પછી હું સમાજની સાથે પોલીસ સ્ટેશન આવી તે બન્નેને પોલીસ પાસેથી છોડાવ્યા હતા.ત્યારબાદ હોસ્પિટલ ગઈ ત્યારે ખબર પડી કે અન્ય 19 લોકોને પણ તેમણે માર્યા હતા.